### NN 125/2019 (20.12.2019.), Nacionalna klasifikacija statističkih regija 2021. (HR\_NUTS 2021.)

Državni zavod za statistiku

2507

Na temelju članka 43. Zakona o službenoj statistici (»Narodne novine«, br. 103/03, 75/09, 59/12 i 12/13), Državni zavod za statistiku određuje

NACIONALNU KLASIFIKACIJU

STATISTIČKIH REGIJA 2021. (HR\_NUTS 2021.)

Članak 1.

Nacionalna klasifikacija statističkih regija 2021. (u nastavku teksta: HR\_NUTS 2021.) statistički je standard koji se koristi za prikupljanje, upisivanje, obradu, analizu i diseminaciju podataka regionalne statistike prema razinama prostorne podjele Republike Hrvatske.

Članak 2.

HR NUTS 2021. čini statističku osnovu za učinkovito vođenje regionalne razvojne politike, za socioekonomske analize i za postizanje ciljeva socijalne i ekonomske kohezije.

Članak 3.

HR NUTS 2021. je hijerarhijska klasifikacija kojom se uspostavljaju statističke regije 1., 2. i 3. razine prema kojima se dijeli prostor Republike Hrvatske za svrhe regionalne statistike.

Statistička regija 1. razine (u nastavku teksta HR NUTS 1) je Republika Hrvatska kao administrativna jedinica.

Statistička regija 2. razine (u nastavku teksta HR NUTS 2) sastoje se od 4 neadministrativne jedinice nastale grupiranjem županija kao administrativnih jedinica niže razine.

Statističke regije 3. razine (u nastavku teksta HR NUTS 3) sastoje se od 21 administrativne jedinice (20 županija i Grad Zagreb).

STRUKTURA HR NUTS 2021.

|  |  |  |  |
| --- | --- | --- | --- |
| Oznaka | HR NUTS 1 | HR NUTS 2 | HR NUTS 3 |
| HR0 | Hrvatska |  |  |
| HR02 |  | Panonska Hrvatska |  |
| HR021 |  |  | Bjelovarsko-bilogorska županija |
| HR022 |  |  | Virovitičko-podravska županija |
| HR023 |  |  | Požeško-slavonska županija |
| HR024 |  |  | Brodsko-posavska županija |
| HR025 |  |  | Osječko-baranjska županija |
| HR026 |  |  | Vukovarsko-srijemska županija |
| HR027 |  |  | Karlovačka županija |
| HR028 |  |  | Sisačko-moslavačka županija |
| HR03 |  | Jadranska Hrvatska |  |
| HR031 |  |  | Primorsko-goranska županija |
| HR032 |  |  | Ličko-senjska županija |
| HR033 |  |  | Zadarska županija |
| HR034 |  |  | Šibensko-kninska županija |
| HR035 |  |  | Splitsko-dalmatinska županija |
| HR036 |  |  | Istarska županija |
| HR037 |  |  | Dubrovačko-neretvanska županija |
| HR05 |  | Grad Zagreb |  |
| HR050 |  |  | Grad Zagreb |
| HR06 |  | Sjeverna Hrvatska |  |
| HR061 |  |  | Međimurska županija |
| HR062 |  |  | Varaždinska županija |
| HR063 |  |  | Koprivničko-križevačka županija |
| HR064 |  |  | Krapinsko-zagorska županija |
| HR065 |  |  | Zagrebačka županija |

Članak 4.

Nacionalna klasifikacija prostornih jedinica za statistiku 2012. (NKPJS 2012.) – (»Narodne novine«, br. 96/12 i 102/12) prestaje važiti danom primjene HR NUTS 2021., odnosno 1. siječnja 2020.

Za statističke i analitičke potrebe službene statistike Republike Hrvatske u prijelaznom razdoblju do 31. prosinca 2020. istodobno će se koristiti Nacionalna klasifikacija prostornih jedinica za statistiku 2012. (NKPJS 2012.) – (»Narodne novine«, br. 96/12 i 102/12).

Članak 5.

HR NUTS 2021. stupa na snagu osmoga dana od dana objave u »Narodnim novinama«.

Klasa: 950-01/19-01/16
 Urbroj: 555-12-02-19-1
 Zagreb, 9. prosinca 2019.

Glavna ravnateljica
 Lidija Brković, v. r.